Frédéric Passy
Frédéric Passy (Pariz, 20. maj 1822 - Neuilly-sur-Seine, 12. juni 1912), francuski humanista, ekonomista i zagovornik međunarodne arbitraže. Zajedno sa Jean-Henry Dunantom bio je prvi dobitnik Nobelove nagrade za mir 1901. godine. Nakon što je radio na mjestu revizora pri francuskom Državnom savjetu (1846-1849), posvetio se pisanju, predavanju i organizovanju raznih humanitarnih akcija. Bio je zagovornik raznih ekonomskih reformi kako u Francuskoj tako i u svijetu. Pripadao je liberalnoj tradiciji britanskih ekonomista Richarda Cobdena i Johna Brighta iz 19. vijeka koje je i lično poznavao.